**KÖZZÉTÉTEL: 2017. AUGUSZTUS 10. – PLEASE AWAIT GUIDANCE REGARDING TIMING**

**Sarah-Jayne Williams az Intelligens Mobilitás európai részlegének első igazgatója**

**KÖLN, Németország, 2017. augusztus 10.** – A Ford bejelentette, hogy szeptembertől Sarah-Jayne Williams lesz az Intelligens Mobilitás európai részlegének első igazgatója.

Az új igazgató Steven Armstrong, a Ford Európa elnök-vezérigazgatója és John Larsen, a Ford Intelligens Mobilitás globális tevékenységeiért felelős alelnökének közvetlen beosztottja lesz. Munkájának központi eleme a jövőbeli európai mobilitási megoldások kidolgozása, illetve a Ford Intelligens Mobilitás londoni innovációs irodájának irányítása lesz.

“Örömmel üdvözöljük Sarah-Jayne-t a Ford európai csapatában. Ő felel majd a nagyvárosi közlekedéssel járó kihívások és lehetőségek felméréséért, és ezek összehangolásáért az egyre növekvő megosztási üzletággal, meghatározva és megvalósítva a Ford európai Intelligens Mobilitás stratégiáját. Munkája során arra összpontosít majd, hogy értékes együttműködések kialakításával, innovációkkal és a már meglévő csapat bővítésével Európa-szerte felgyorsítsa az új mobilitási szolgáltatások bevezetését,” mondta Steven Armstrong.

Sarah-Jayne feladata lesz a Ford egyre hangsúlyosabb jelenlétének megteremtése a mobilitási piacon, valamint a legnagyobb európai városok igényeinek megfelelő új közlekedési kezdeményezések irányítása. Az európai várostervezőkkel, tömegközlekedési vállalatokkal és helyi közösségekkel – valamint a Ford globális City Solutions csapatával – együttműködve azon fog dolgozni, hogy megoldásokat találjon a nagyvárosok és a városokban élő emberek folyamatosan változó igényeinek kielégítésére.

Európában jelenleg is több ilyen kezdeményezés működik; ezek egyike az év későbbi szakaszában részletesen ismertetett projekt, amely a londoni tömegközlekedési vállalat, a Transport for London és más flottapartnerek közreműködésével zajlik, s aminek keretében még a sorozatgyártás 2019-es megkezdése előtt egy plug-in hibrid (PHEV) Transitokból álló flottát tesztelnek valós körülmények között.

Sarah-Jayne így nyilatkozott kinevezéséről: “Az autóipar egy olyan forradalom küszöbén áll, ami csak ahhoz mérhető, mint amikor Henry Ford több mint 100 évvel ezelőtt elsőként tette az átlagember számára is elérhetővé az automobilt. Nagyon várom már, hogy a Ford csapatának tagjaként én is részese lehessek annak a kalandnak, ami elvezeti a világot az Intelligens Mobilitásig!”

Az elmúlt 14 évben Sarah-Jayne egy globális üzleti konzultációs cég, a BearingPoint munkatársa volt, ahol az autóipari csapatot vezette. Munkája során OEM-vállalatokkal és autóipari lízingszolgáltatókkal együttműködve tervezett és hozott létre új üzleti modelleket, digitális stratégiákat és szolgáltatásokat.

Sarah-Jayne a diverzitási programokban is aktív vezetőként működött, többek közt a BearingPoint társadalmi felelősségvállalási tevékenységeit szervező BearingPoint Alapítvány létrehozásával. A konzultációs cég előtt Sarah-Jayne a Motorola üzleti és technológiai átalakító programját irányította.

Több tanulmányt is publikált az egymással kommunikáció autókról, az adatvédelemről, a digitális vásárlói szokásokról, a világ vezető digitális szervezeteiről, és társszerzője volt a “Vásárlói paradoxonok egy digitális világban” című könyvnek. Emellett ő a legutóbbi nyertese a Menedzsment Konzultációs Szövetség által odaítélt Év Marketing-tanácsadója díjnak, és tagja volt annak a csapatnak, amely a Jaguar Land Rover márkával közösen 2015-ben elnyerte a Menedzsment Konzultációs Szövetség díját az egymással kommunikáló autók legjobb digitális és technológiai projektjéért.

Sarah-Jayne a Bath Egyetemen tanult modern nyelveket, és itt szerzett mesterfokozatot is üzleti menedzsmentből. Hobbija a hegymászás, a tengeri kajakozás és kalandtúrázás.

*# # #*

A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató **Ford Európa** felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.

**Sajtókapcsolat**: Györke Orsolya
 Ford Közép- és Kelet-

 Európai Értékesítő Kft.

 1138 Budapest Népfürdő u. 22.

 Tel: +36 1 2454 205

 email: ogyorke@ford.com